Aaspere mõis - Vikipeedia, vaba entsüklopeedia

# Aaspere mõis

###

Aaspere mõis asub endises Haljala kihelkonnas, nüüd Haljala vallas Lääne-Viru maakonnas.

Aaspere mõisa (Kattentaken) mainiti kirjalikes allikates esmakordselt 1511. Mõisaomanike von Hastferite nimest on tulnud mõisa eestikeelne nimi. Mõis kuulus Hastferitele kuni 18. sajandi alguseni, hiljem läks von Stackelbergide valdusesse ja hiljem Georg Friedrich Veltenile, kes mõisa omanikuna 1785–1798 pani aluse mõisa varaklassitsistlikule üldplaneeringule. 1798. aastal omandas mõisa Friedrch Adolph von Dellingshausen, kelle järglaste kätte jäi mõis riigistamiseni 1919. aastal. Mõisa viimane omanik oli Eestimaa rüütelkonna viimane peamees Eduard von Dellingshausen. 1920. aastatel asutati mõisa lastekodu, mis asus seal kuni 1977. aastani. 1966. aastal mõisa peahoone põles, kuid taastati. 1970. aastatel ehitati mõisahoone külge kolmekorruseline koolihoone. 2000. aastal sai mõisa omanikuks Vello Sillam.

## [redigeeri] Arhitektuur

Varaklassitsistlik kahekorruseline peahoone valmis 1770.–80. aastatel. Von Dellingshausenid lisasid ampiirstiilis portikuse ja eenduvad tiivad, mis mõlemas otsas pikendasid maja. Hoonet kaunistab fassaadi keskosas paiknev suursugune kuue dooria sambaga portaal. Portaalil on suur astmikviil, väiksemad astmikviilud kroonivad külgrisaliite. Tagafassaadi keskosa kaunistab nelja dooria sambaga kolmnurkfrontooniga portikus. Peahoone esist hoovi ümbritsevad ait, tall-tõllakuur, valitsejamaja ja tööliste maja, kuid neid on ümber ehitatud.

Aaspere mõisale kuulusid Kärmu, Aru, Toikvere ja Annenhofi karjamõis ning Käsmu mõis (suvemõis).

Välja otsitud andmebaasist "http://et.wikipedia.org../../../a/a/s/Aaspere_m%C3%B5is.html"

Kategooriad: Eesti mõisad

##### Views

- Artikkel
- Arutelu
- Viimane redaktsioon

##### Otsi